Magomed Ozdojev

Magomed Mustafajevitš Ozdojev (, s. 5. marraskuuta 1992 Groznyi, Venäjä) on venäläinen (ingušialainen) jalkapalloilija. Hän edustaa Venäjän Valioliigassa pelaavaa Zenit Pietaria. Aiemmin hän on edustanut Lokomotiv Moskovaa, Rubin Kazania ja Ahmat Groznyia. Hän on kauden 2020–2021 loppuun mennessä pelannut 223 valioliigaottelua ja tehnyt niissä 15 maalia. Hän on voittanut Zenitissä kolme kertaa Venäjän-mestaruuden ja kerran Venäjän cupin. Hän on pelipaikaltaan keskikenttäpelaaja.

Ozdojev on pelannut Venäjän nuorisomaajoukkueissa. Hän pelasi Venäjän A-maajoukkueessa ensimmäisen kerran syyskuussa 2014 ystävyysottelussa Azerbaidžania vastaan. Hän on kesäkuun 8. päivään 2021 mennessä pelannut 32 A-maaottelua, joista 21 ottelua avauskokoonpanossa. Hän on tehnyt maaotteluissaan neljä maalia: marraskuussa 2016 ystävyysottelussa Romaniaa, lokakuussa 2019 EM-karsintaotteluissa Skotlantia ja Kyprosta sekä syyskuussa 2020 Kansojen liigan ottelussa Unkaria vastaan.

Lähteet

Aiheesta muualla 

 Magomed Ozdojev National Football Teams-sivustolla 
 Magomed Ozdojev Soccerway-sivustolla 
 Magomed Ozdojev Soccerway-sivustolla 
 

Elävät henkilöt
Vuonna 1992 syntyneet
Venäläiset jalkapalloilijat